P-12/07
Datum: 2007-05-10T00:00:00.000+02:00
ecli: ECLI:SI:USRS:2007:P.12.07
vrsta: drugi akti
zadeva: spori o pristojnosti
objavljeno: Neobjavljeno | 10.05.2007
dokument: US27559
akt: Spor o pristojnosti
resitev: ustavitev
izrek: Postopek za odločitev o sporu glede pristojnosti med Policijsko postajo Velenje in Okrajnim sodiščem v Velenju v zvezi z obdolžilnim predlogom Policijske postaje Velenje št. 31/6-421511 z dne 6. 4. 2006 se ustavi.
stavek: Ustavno sodišče postopek za rešitev spora glede pristojnosti ustavi, če vlagatelj zahtevo umakne.
odlocitev: sklep
geslo: 1.3.52.1.3 - Ustavno sodstvo - Pristojnost - Odločitev - V sporu o pristojnosti - Med sodišči in drugimi državnimi organi.
1.2.51.7.2 - Ustavno sodstvo - Vrste vlog - Aktivna legitimacija v postopku pred Ustavnim sodiščem - Spor o pristojnosti - Prizadeti organ.
1.5.51.3.20 - Ustavno sodstvo - Odločbe - Vrste odločitev Ustavnega sodišča - Odločitve v drugih postopkih - Zavrženje zaradi umika pobude/zahteve za rešitev spora glede pristojnosti
podlaga: Člen 6, Zakon o Ustavnem sodišču [ZUstS]
vlagatelj: Policijska postaja Velenje, Velenje
datum_vloge: 2007-03-27T22:00:00.000Z
datum_odlocitve: 2007-05-09T22:00:00.000Z

# P-12/07-7

10. 5. 2007

## SKLEP

Ustavno sodišče je v postopku za rešitev spora glede pristojnosti, začetem z zahtevo Policijske postaje Velenje, na seji 10. maja 2007

### sklenilo:

Postopek za odločitev o sporu glede pristojnosti med Policijsko postajo Velenje in Okrajnim sodiščem v Velenju v zvezi z obdolžilnim predlogom Policijske postaje Velenje št. 31/6-421511 z dne 6. 4. 2006 se ustavi.

### Obrazložitev

Policijska postaja Velenje je vložila zahtevo za rešitev spora glede pristojnosti med njo in Okrajnim sodiščem v Velenju. Sporno naj bi bilo, kdo je pristojen odločati o storitvi prekrškov po 1. in 2. točki prvega odstavka 11. člena Zakona o javnem redu in miru (Uradni list SRS, št. 16/74 in nasl. ter Uradni list RS, št. 69/03 in nasl. – ZJRM).

Policijska postaja Velenje je 19. 4. 2007 sporočila, da zahtevo umika. Zato je Ustavno sodišče postopek za odločitev o sporu glede pristojnosti ustavilo.

Ustavno sodišče je sprejelo ta sklep na podlagi 6. člena Zakona o Ustavnem sodišču (Uradni list RS, št. 15/94 – ZUstS) in četrte alineje drugega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: podpredsednica dr. Mirjam Škrk ter sodnici in sodniki dr. Zvonko Fišer, dr. Franc Grad, Lojze Janko, mag. Marija Krisper Kramberger, Milojka Modrijan, dr. Ciril Ribičič in Jože Tratnik. Sklep je sprejelo soglasno.

Podpredsednica
 dr. Mirjam Škrk